stanford-oval/wikipedia huggingface dataset:
Tatami

Tatameilla päällystetty huone perinteisessä japanilaisessa talossa
Tatamien valmistusta 1800-luvulla
Tatami (jap. 畳) on perinteinen japanilainen suorakulmion muotoinen matto, jota käytetään lattioiden päällystämiseen japanilaistyylisissä huoneissa. Tatamimatot ovat Japanin eri alueilla hiukan eri kokoisia, mutta yhden tatamin mitat ovat aina 2:1, esimerkiksi 6 shakua 3 sunia (noin 190 cm) x 3 shakua 1,5 sunia (noin 95 cm). Japanilaisessa arkkitehtuurissa tatami on toistuva modulimitta, joka määrittää pilareiden sijainnit, liukuovien ja muiden aukkojen mitat ja niin edelleen. Modulimitan käyttö on mahdollistanut maan perinteisessä rakentamisessa korkealuokkaisen käsityötaidon ja standardisoitujen detaljiratkaisujen kehittymisen. Huoneiden kokoa mitataan Japanissa edelleen tatameissa.
Tatamiin kuuluu runko (doko), päällys (omote) ja reunus (heri). Runko valmistetaan perinteisesti riisin oljista, jotka puristetaan kasaan. Nykyään voidaan käyttää kuitenkin myös muita materiaaleja, kuten polystyreeniä tai puukuitulevyjä. Päällys valmistetaan röyhyvihvilän (igusa) ruo’oista ja sidotaan yhteen hamppu- tai puuvillalangalla. Myös tatamien reunukset olivat aiemmin hamppua tai puuvillaa, mutta nykyisin pikemminkin synteettistä kuitua. Reunukset voivat olla yksivärisiä tai kuvioituja ja värikkäitä, esimerkiksi temppeleissä tai tokonoma-syvennysten tatameissa.
Aiheesta muualla

Kuvia tai muita tiedostoja aiheesta tatami Wikimedia Commonsissa
Tataouine (kuvernementti)

| Tataouinen kuvernementti ولاية تطاوين‎‎ |
| --- | --- |
 Tataouinen maisemaa
 Sijainti
Valtio:  Tunisia
Hallinto:  
 – hallinnollinen keskus:  Tataouine
Pinta-ala:  38 889 km²
Väkiluku (2014):  149 453
 – väestötiheys:  3,8 as./km²
Lyhenteet:  
 – ISO 3166:  TN-83
Tataouine (arab. ولاية تطاوين‎‎‎‎‎‎‎‎, Wilāyat Taṭāwīn) on yksi Tunisian 24 kuvernementista. Se sijaitsee sisämaassa Tunisian eteläosassa ja rajautuu Algeriaan ja Libyaan. Pääosin autiomaan peittämä Tataouine on Tunisian kuvernementeista pinta-alaltaan suurin. Sen pääkaupunki on Tataouine. Kuvernementissa on 149 453 asukasta (vuonna 2014) ja sen pinta-ala on 38 889 neliökilometriä.
Aiheesta muualla

Kuvia tai muita tiedostoja aiheesta Tataouinen kuvernementti Wikimedia Commonsissa
Tunisian kuvernementit
Ariana
Béja
Ben Arous
Bizerte
Gabès
Gafsa
Jendouba
Kairouan
Kasserine
Kebili
Kef
Mahdia
Manouba
Medenine
Monastir
Nabeul
Sfax
Sidi Bouzid
Siliana
Sousse
Tataouine
Tozeur
Tunis
Zaghouan
Kaivanto

Kaivanto on maahan kaivettu kuoppa. 
Tavallisimmin kaivannolla ymmärretään rakennus- tai korjaustyön yhteydessä maahan kaivettavaa, väliaikaista kuoppaa, jolla tehdään tilaa rakennettavan rakennuksen tai sen rakenteiden maanpinnan alapuolisille osille taikka korjattavien rakenteiden tai maanalaisen, teknisen infrastruktuurin esille kaivamista. Kaivannot on toteutettava aina siten, ettei niistä aiheudu vaaraa niissä mahdollisesti työskenteleville henkilöille (tuenta sortumariskin varalta) eikä niiden läheisyydessä liikkuville ihmisille (asianmukainen merkitseminen / aitaus). Kaivannolla voidaan tarkoittaa myös esimerkiksi juoksu- tai vallihautaa, vesiuomaa, arkeologisia kaivauksia tai jopa avolouhosta.
Kaivannonsalmen kanava

Kaivannonsalmen kanava on Pyhäjärvellä Sorvanselän ja Saviselän välillä sijaitseva avokanava. Vuosien 1818–1832 aikana perattu kanava on pituudeltaan 300 metriä, leveys on 7,5 metriä, syväys 1,8 metriä ja suurin mastonkorkeus 5,5 metriä.
The River Sessions

| The River Sessions Magnum |
| --- | --- | --- |

Livealbumin tiedot
 Äänitetty : Mayfair, Glasgow Yhdistynyt kuningaskunta 1985
 Julkaistu: Heinäkuu 2004
 Tuottaja(t): Tony Clarkin
 Tyylilaji: Rock
 Kesto: 78.00
 Levy-yhtiö: River Records
muut julkaisut
| Breath Of Life 2002 | The River Sessions 2004 | Brand New Morning 2004 |
The River Sessions on rockyhtye Magnumin vuonna 2004 julkaistu livealbumi. Se nauhoitettiin Glasgow'ssa vuonna 1985.
Kappaleet

Kaikki kappaleet on säveltänyt ja sanoittanut Tony Clarkin.
Before First Light – 3.49
The Spirit – 4.45
All England's Eyes – 4.38
The Light Burned Out – 4.45
Endless Love – 4.16
How Far Jerusalem – 6.37
On A Storyteller's Night – 4.48
The Prize – 3.46
Les Mort Dansant – 5.42
Just Like An Arrow – 3.49
Two Hearts – 7.53
Soldier Of The Line – 4.07
Changes – 3.17
Kingdom Of Madness – 4.36
Sacred Hour – 6.12
The Last Dance – 4.50
Kokoonpano

Tony Clarkin – kitara
Bob Catley – laulu
Wally Lowe – basso
Mark Stanway – koskettimet
Mickey Barker – rummut
Karhujärvi (Siuntio)

| Karhujärvi |
| --- | --- |
 Karhujärven kaakkoisrantaa.
Valtiot:  Suomi 
Paikkakunta:  Siuntio
Koordinaatit:  60°13′30″N, 24°17′00″E
Laskujoki:  Siuntionjoki 
Järvinumero:  22.003.1.001 
Mittaustietoja
Pinnankorkeus:  28 m 
Rantaviiva:  10,59 km 
Pinta-ala:  1,8833 km² 
Tilavuus:  0,00405 km³ 
Keskisyvyys:  2,15 m 
Suurin syvyys:  4,9 m 
 fiKarhujärvi 
Karhujärvi (ruots. Björnträsk) on 1,9 neliökilometrin laajuinen järvi Siuntion koillisosassa. Järvi on rannoiltaan polveileva ja etelä–pohjoissuuntaisesti pitkänomainen. Karhujärven vedet laskevat Siuntionjokea pitkin Tjusträskin ja Vikträskin kautta Pikkalanlahteen, joka on osa Suomenlahtea. Karhujärven eteläisiä naapurijärviä ovat Stora Lonoks ja Lilla Lonoks. Lännessä on useita pieniä vakavesiä, kuten Lauklampi.
Karhujärvi sijaitsee Helsingin keskustasta noin 37 kilometriä länteen. Sen pituus on noin 3,7 kilometriä ja leveys 900 metriä. Karhujärvellä ei ole saaria. Järven rantaviiva on 10,6 kilometriä pitkä, ja rannat ovat pääosin peltoa ja metsämaata. Karhujärven pohjoisrannoilla kasvaa ruovikkoa. Järven syvin kohta on 4,9 metriä ja keskisyvyys 2,2 metriä. Syvin kohta sijaitsee järven länsiosassa. Karhujärven tilavuus on noin neljä miljoonaa kuutiometriä eli 0,004 kuutiokilometriä.
Karhujärveä ympäröi arvokas kulttuurimaisema, ja sen vesistöalue on rehevää. Karhujärven ekologinen tila on välttävä ja kemiallinen tila hyvä. Siuntionjoki saa alkunsa järven luoteiskolkasta. Karhujärven pohjoisoaan laskee Palojoki ja Risupakanjoki.
Karhujärvi on pinta-alaltaan Siuntion suurin ja tilavuudeltaan Siuntion toiseksi suurin järvi. Karhujärven rantaviiva on Siuntion järvistä pisin.
The Road Goes Ever On

| The Road Goes Ever On Mountain |
| --- | --- | --- |

Livealbumin tiedot
 Äänitetty : 1969–1972
 Julkaistu: 13. toukokuuta 1972
 Tuottaja(t): Felix Pappalardi
 Tyylilaji: hard rock
 Kesto: 34.28
 Levy-yhtiö: Windfall
Listasijoitukset
  #63
Mountainin muut julkaisut
| Flowers of Evil 1971 | The Road Goes Ever On 1972 | The Best of Mountain 1973 |
The Road Goes Ever On on Mountain-yhtyeen livealbumi. Se julkaistiin vuonna 1972 yhtyeen hajottua hetkellisesti. Albumi on nauhoitettu vuosina 1969–1972.
Kappaleet

Long Red – 5.44 (säv. Landsberg/Pappalardi/Ventura/West)
Waiting to Take You Away – 4.40 (säv. West)
Crossroader – 6.22 (säv. Collins/Pappalardi)
Nantucket Sleighride – 17.33 (säv. Collins/Pappalardi)
kappaleet 1 ja 2 Woodstock 16. elokuuta 1969, 3 ja 4 tammi-helmikuussa 1972
Muusikot

Leslie West: kitara, laulu
Felix Pappalardi: basso, laulu
Steve Knight: kosketinsoittimet
Corky Laing: rummut
N.D. Smart: rummut (kappaleissa 1 ja 2)
Kaivanto (Kangasala)

Kaivanto on  Kangasalan osa-alue. Siellä sijaitsevat mm. Vehoniemen automuseo, Vehoniemen näkötorni, Mobilia-museo, Keisarinharju sekä Kaivannon kanava.
Temppeli B (Selinus)

| Temppeli B |
| --- | --- |
Sijainti:  Selinunte, Marinella, Castelvetrano, Trapani, Sisilia, Italia
Koordinaatit:  37°34′59″N, 12°49′33″E
Rakennustyyppi:  kreikkalainen temppeli
Valmistumisvuosi:  300-luku eaa.
Tyylisuunta:  doorilainen
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Temppeli B on nimitys, jota käytetään eräästä antiikin aikaisesta kreikkalaisesta temppelistä Selinuksessa Sisiliassa Italiassa. Sen kohdejumaluutta ei tunneta varmuudella. Epävarmuudesta johtuen rakennus tunnetaan tutkimuksessa perinteisesti kirjainnimellään.
Temppelin pohjapiirros.
Temppeli B oli rakennettu hellenistisellä kaudella. Nykyisin se ajoitetaan noin vuosiin 300–275 eaa. Näin se on Selinuksen akropoliin eli yläkaupungin temppeleistä nuorin ja ainoa, joka kertoo kaupungin uudesta elämästä sen jälkeen, kun karthagolaiset tuhosivat kaupungin vuonna 409 eaa. Aiemmin temppelin katsottiin olleen heroon ja omistettu akragaslaiselle filosofi Empedokleelle, joka Diogenes Laertioksen mukaan kuivatti Selinuksen suot. Temppelin myöhäisen ajoituksen perusteella sitä on kuitenkin arveltu ennemmin jonkin hellenisoituneen karthagolaisen kultin temppeliksi (esim. Asklepios-Eshmun).
Temppeli B on pieni temppelirakennus, joka edusti doorilaista tyyliä. Se sijaitsi heti akropoliin temppeleistä suurimman eli niin kutsutun Temppelin C kaakkoispuolella. Rakennuksen pohjan koko on noin 4,6 × 8,4 metriä. Temppelin julkisivussa oli todennäköisesti kaksi pylvästä (distylos in antis), vaikkakin aiemmin sitä on pidetty prostylos-temppelinä, jonka julkisivussa olisi ollut neljä pylvästä (tetrastylos). Sisällä temppelissä oli pronaos ja naos eli cella. Sisäänkäynti oli idästä, jolta puolelta johti pronaokselle yhdeksänaskelmaiset portaat. Temppeli oli koristeltu monivärimaalatulla rappauksella.
Temppelin rauniot löydettiin vuonna 1823.
Aiheesta muualla

Kuvia tai muita tiedostoja aiheesta Temppeli B Wikimedia Commonsissa
Kanwar Lake Bird Sanctuary

| --- | --- |
Sijainti:  Intia
| --- | --- |
Luokitus:  Ramsar-alue 
muokkaa - muokkaa wikitekstiä - muokkaa Wikidataa
Kanwar Lake Bird Sanctuary on lintujensuojelualue Biharissa, Intiassa. Kanwar Lake on Aasian suurin makean veden juolua. Suojelualueen pinta-ala on 67,5 neliökilometriä ja se on perustettu vuonna 1987. Alueella tavataan vuoden ympäri noin 106 lintulajia ja talvehtivana noin 60.
Tarton kunta

| Tarton kunta (Tartu vald) |
| --- | --- |
 lippu:  vaakuna
 Tarton kunta sijaitsee Keski-Virossa.
 Koordinaatit: 58°30′N, 26°35′E 
Valtio:   Viro
Maakunta:  Tartumaa
Laevan, Piirissaaren, Tabiveren ja Tarton kuntien yhdistyminen:  25.10.2017
Hallinto:  
 – Hallinnon tyyppi:  kunta  (vir. vald)
Pinta-ala:  
 – Kokonaispinta-ala:  742,12 km²
Väkiluku (1.1.2018):  10 676
 – Väestötiheys:  14 as./km²
 
 tartuvald.ee 
Infobox OKVirheellinen NIMI-arvo: 
Tarton kunta sijaitsee Keski-Virossa Tartumaan maakunnassa.
Sijainti

Kunta sijaitsee Tarton pohjoispuolella rajoittuen etelässä Luunjaan, Tarton kaupunkiin ja Elvaan, lännessä Viljandiin, pohjoisessa Põltsamaahan, Jõgevaan ja Mustveehen sekä idässä Peipsiääreen.
Hallinto

Tarton kunta muodostettiin vuoden 2017 kuntauudistuksessa yhdistämällä vanha Tarton kunta, 
Laevan ja Piirissaaren kunnat sekä Tabivere Jõgevamaalta uudeksi Tarton kunnaksi. Kunnassa on 10 676 asukasta (1.1.2018).
Kunta muodostuu Raadin kauppalasta (alev), Kõrvekülan, Lähten, Tabiveren, Vahin, Vasulan ja Äksin pienkauppaloista (alevik) sekä 71 kylästä (küla). Kunnan keskuspaikka on Kõrvekülan pienkauppala.
Liikenne

Valtatie 2 Tallinnasta Tarttoon ja valtatie 3 Jõhvista Tarttoon kulkevat Tarton kunnan kautta. Rautatie Tapasta ja Tallinnasta Tarttoon kulkee kunnan kautta.
Aiheesta muualla

Kuvia tai muita tiedostoja aiheesta Tarton kunta Wikimedia Commonsissa
Kuvia tai muita tiedostoja aiheesta  Laeva Wikimedia Commonsissa
Kuvia tai muita tiedostoja aiheesta  Piirissaar Wikimedia Commonsissa
Kuvia tai muita tiedostoja aiheesta  Tabivere Wikimedia Commonsissa
Tasapainolajit

Tasapainolaji on kappaleen tai systeemin tila, joka ennustaa sen reagoimista ulkopuolisen pakotteen aiheuttamiin muutoksiin.  Tasapainolajeja  on statiikassa kolme:
stabiili (vakaa)
labiili (epävakaa)
indifferentti (epämääräinen)
Stabiili

Kappale on stabiilissa eli vakaassa tasapainossa, jos sen potentiaalienergia kasvaa, kun jokin ulkoinen voima siirtää sen pois tasapainoasemasta. Jos tämä voima lakkaa vaikuttamasta, kappale pyrkii palaamaan tasapainoasemaansa. Esimerkkinä tästä on pallo kuopassa.
Labiili

Kappale on labiilissa eli horjuvassa tasapainossa, jos sen potentiaalienergia pienenee sen siirtyessä pois tasapainoasemastaan. Tällöin kappale ei tasapainon horjuttua palaa entiseen asemaansa. Esimerkkinä tästä on pallo katonharjalla.
Indifferentti

Kappale on indifferentissä eli epämääräisessä tasapainossa, jos sen potentiaalienergia ei muutu tasapainoasemasta horjutettaessa. Esimerkkinä tästä on pallo tasaisella pinnalla.
Temppeli (elokuva)

| Temppeli |
| --- | --- |
Ohjaaja:  Pekka Lehto
Käsikirjoittaja:  Pekka Lehto Anne Lakanen
Säveltäjä:  Pirjo Bergström Matti Bergström
Kuvaaja:  Esa Vuorinen Kari Sohlberg Henrik Paersch Tahvo Hirvonen Pertti Mutanen Juha-Veli Äkräs Kalevi Erkki Kankainen
Leikkaaja:  Anne Lakanen
Pääosat:  Ior Bock
Valmistustiedot
Valmistusmaa:  Suomi
Tuotantoyhtiö:  Kinofinlandia Yleisradio
Ensi-ilta:  1991
Kesto:  56 min
Aiheesta muualla
IMDb 
Elonet
Infobox OKNimi-testi OK: 
Temppeli on Pekka Lehdon ohjaama suomalainen dokumenttielokuva vuodelta 1991.
Elokuva käsittelee Ior Bockin kertomaa Bockin perheen saagaa sekä siinä mainitun Lemminkäisen temppelin kaivutöitä Sipoon Gumbostrandissa.
Aiheesta muualla

Ihmiskunnan alkukoti löytyy Uudeltamaalta YLE Elävä arkisto
Kanuunahaupitsi

Kanuunahaupitsi on epäsuoraan ammuntaan tarkoitettu tykki, jonka putken pituus on yli 30 kaliiperia ja joka kykenee ampumaan selvästi yli 45 asteen korotuskulmilla.
Suomen puolustusvoimien tykkinimikkeistö ei kuitenkaan tunne kanuunahaupitsia itsenäisenä nimikkeenä. Sen sijaan kenttätykit on jaoteltu ainoastaan kanuunoihin ja haupitseihin.
The Fat of the Land

| The Fat of the Land The Prodigy |
| --- | --- | --- |

Studioalbumin tiedot
 Äänitetty : 1995–1997
 Julkaistu: 1. heinäkuuta 1997
 Tuottaja(t): Liam Howlett
 Tyylilaji: Tekno, Big Beat, Breakbeat, Electronica
 Kesto: 56.23
 Levy-yhtiö: XL Recordings, Maverick
The Prodigyn muut julkaisut
| Music for the Jilted Generation 1994 | The Fat of the Land 1997 | The Dirtchamber Sessions Volume One 1999 |
The Fat of the Land (XLCD121) on brittiläisen The Prodigyn kolmas albumi. Albumin julkaisi XL Recordings 1. heinäkuuta 1997. Se oli listaykkösenä Isossa-Britanniassa ja Yhdysvalloissa. Suomessa se oli virallisen albumilistan ykkösenä yhtäjaksoisesti kuusi viikkoa ja kokonaisuudessaan listaviikkoja kertyi 20. Albumi oli ehdolla myös Grammy-palkinnon saajaksi. Ensimmäisellä viikolla albumia myytiin Isossa-Britanniassa 317 000 kappaletta ja Yhdysvalloissa 200 000. Ensimmäisen viikon maailmanlaajuinen kokonaismyynti oli yli miljoona albumia. Vuoteen 2019 mennessä albumia on myyty yli 10 miljoonaa kappaletta.
The Fat of the Land -albumilta julkaistiin kolme singleä: Firestarter (1996), Breathe (1996) ja Smack My Bitch Up (1997).
Kappaleesta "Diesel Power" löytyy rap-vaikutteita. "Fuel My Fire" on cover-versio L7-yhtyeen alun perin Hungry for Stink-albumilla (1994) julkaisemasta kappaleesta.
The Fat of the Land -albumin julkaisun ja kiertueen jälkeen alkoi The Prodigyn pitkä hiljaiselo. Seuraavan uuden albuminsa Always Outnumbered, Never Outgunned The Prodigy julkaisi vasta 2004.
Kappaleet

"Smack My Bitch Up" (L. Howlett, M. Smith, C. Miller, K. Thornton, T. Randolph) – 5:42
"Breathe" (L. Howlett, K. Flint, Maxim) – 5:35
"Diesel Power" feat. Kool Keith (L. Howlett, K. Thornton) – 4:17
"Funky Shit" (L. Howlett) – 5:16
"Serial Thrilla" (L. Howlett, K. Flint, Skin, Arran) – 5:11
"Mindfields" (L. Howlett) – 5:40
"Narayan" feat. Crispian Mills (L. Howlett, C. Mills) – 9:05
"Firestarter" (L. Howlett, K. Flint, T. Horn, A. Dudley, J. Jeczalik, P. Morley, G. Langan, K. Deal) – 4:40
"Climbatize" (L. Howlett) – 6:36
"Fuel My Fire" feat. Saffron (D. Sparks, Walsh, James, Knight) – 4:19
Kaarlo Kivekäs

Kaarlo Kivekäs tarkoittaa ainakin seuraavia suomalaisia henkilöitä:
Kaarlo Kivekäs (1866–1940), kenraaliluutnantti
Kaarlo Kivekäs (1870–1930), pappi
Kaarlo Oskari Kivekäs  (1880–1957), lehdenkustantaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kaarlo Kivekäs”, voi hakea sivunnimihaulla, laajalla sivunnimihaulla tai tekstihaulla.
Karlheinz Diez

Karlheinz Diez (s. 20. helmikuuta 1954) on saksalainen roomalaiskatolinen piispa. Hänet vihittiin papiksi Fuldan hiippakuntaan 10. lokakuuta 1978 ja nimitettiin sen vihkipiispaksi sekä Villa Regiksen titulaaripiispaksi 13. heinäkuuta 2004. Piispaksi vihkiminen seurasi 26. syyskuuta. Pääkonsekraattorina toimi Heinz Josef Algermissen, jota avustivat Johannes Kapp ja Czeslaw Kozon.
Karlheinz Smieszek

| Mitalit> Maa:   Länsi-Saksa.Miesten ammunta. Olympialaiset  | Mitalit> Maa:   Länsi-Saksa.Miesten ammunta. Olympialaiset  | Mitalit> Maa:   Länsi-Saksa.Miesten ammunta. Olympialaiset  | Maa:   Länsi-Saksa> Miesten ammunta. |
| --- | --- | --- | --- |
|  Kultaa | Montreal 1976 | 50 m pienoiskivääri,makuu |  |
Karlheinz Smieszek (s. 5. elokuuta 1948 Kitzingen, Baijeri) on uransa lopettanut kilpa-ampuja. Hän voitti Länsi-Saksalle kultamitalin 50 metrin pienoiskiväärin makuuasentokilpailussa vuoden 1976 kesäolympialaisissa Montrealissa; pisteitä hän sai kaikkiaan 599. Kotimaassaan hän edusti Braunschweiger Schützengesellschaftia.
K9 Thunder

| K9 Thunder |
| --- | --- |
 K9 FIN Moukari Puolustusvoimain lippujuhlan päivän paraatissa Helsingissä 2017.
Aseen tyyppi:  Telatykki
Alkuperämaa:   Korean tasavalta
Palvelushistoria
Valtion käytössä:  Etelä-Korea, Azerbaidžan, Intia, Puola, Suomi, Turkki, Viro
Sodissa:  Yeonpyeongin laukaukset
Valmistushistoria
Suunnittelijat:  Samsung Aerospace Industries Agency for Defense Development
Suunniteltu:  1989–1998
Valmistajat:   Samsung Aerospace Industries (1999–2000)  Samsung Techwin (2000–2015)  Hanwha Techwin (2015–2017)  Hanwha Land Systems (2017–) 
Valmistusvuodet:  1999–
Eri versiot:   K9 Thunder; K9FIN Moukari, K9 VAJRA-T  K9A1  K10  T-155 Firtina  AHS Krab 
Tekniset tiedot
Malli:  K9 Thunder
Paino:  47 t
Pituus:  12 m
Putken pituus:  52 kaliiperia
Leveys:  3,4 m
Korkeus:  2,73 m
Miehistö:  5
Kaliiperi:  155 mm
Toimintatapa:  Puoliautomaattinen kiila
Ammustäyttö:  48 laukausta
Tulinopeus:  6–8 laukausta minuutissa
Lähtönopeus:  930 m/s (täyspanoksella)
Ampumakulmat:  -2,5° – +70°
Maksimikantama:   30 km (perusampumatarvike)  43 km (pitkän kantaman perävirtauskranaatti)  56 km (rakettiavusteinen perävirtauskranaatti) 
Muu aseistus:  12,7 mm konekivääri
Moottori:  18,2 l kaksoisturboahdettu MTU MT 881 Ka-500 -V-8-diesel
Teho:  1 000 hv (735 kW)
Voimansiirto:  Allison/S&T Dynamics ATDX1100-5A3
Teho/paino:  21,6 hv/t
Jousitus:  Hydropneumaattinen
Maavara:  0,41 m
Toimintasäde:  480 km
Huippunopeus:  67 km/h
K9 Thunder-patteri ampuu.
K9 Thunder (suom. nimi: 155 PSH K9 FIN  Moukari) on Korean tasavallassa Samsung Aerospace Industriesin ja Korean tasavallan asevoimien vuosina 1989–1998 kehittämä ja 1999 sarjatuotantoon otettu raskas panssarihaupitsi, jonka valmistaja on nykyään nimeltään Hanwha Land Systems. Se on kehitetty aluksi täydentämään amerikkalaiseen M109-panssarihaupitsiin pohjautuvaa korealaista K55-panssarihaupitsia, ja myöhemmin korvaamaan sen kokonaan.  K9-panssarihaupitsit muodostavat laajemman tykistöasejärjestelmän samaan alustaan pohjautuvien panssaroitujen K10-latausvaunujen kanssa, jotka kykenevät kuljettamaan lisäammuksia yli kahden K9-panssarihaupitsin ammustäytön verran.
Historia > Suunnittelu

K9 Thunderin kehitys sai alkunsa jo vuonna 1989 ja 1996 valmistui ensimmäinen prototyyppi. Tilauksen uudesta asejärjestelmästä Etelä-Korea teki joulukuussa 1998 ja seuraavana vuonna maavoimat vastaanotti ensimmäisen erän panssarihaupitseja.
Historia > Operatiivinen käyttö

Ensimmäisen taistelunsa K9 Thunder koki Etelä-Korean ja Pohjois-Korean välisessä Yeonpyeongin laukauksissa 23. marraskuuta 2010. Kuusi ROKMC:n (Etelä-Korean merijalkaväki) panssarihaupitsia vastasivat Pohjois-Korean tykistön tuleen. Ennen taistelua K9-panssarihaupitsit olivat harjoitelleet ja ampuneet suurimman osan niiden ammustiloissa säilytettävistä ammuksista, ja lisäksi yhteen panssarihaupitseista oli tullut toimintahäiriö. Kaksi K9:ää sai myös vähäisiä vaurioita Pohjois-Korean hyökkäyksen alkuvaiheessa. Näiden vuoksi vain kolme kuudesta panssarihaupitsista kykeni vastaamaan tuleen, tosin myöhemmin myös häiriön saanut panssarihaupitsi liittyi mukaan taisteluun, saatuaan kenttähuollon. Thundereiden tulinopeus oli vain yksi laukaus yhtä minuuttia ja kolmeakymmentä sekuntia kohden, sillä sotilaat joutuivat käsin kantamaan ammukset asevarastosta ja lataamaan panssarihaupitsit manuaalisesti.
Yleiset ominaisuudet

K9:n on luvattu kestävän 14,5 mm:n panssariammuksen, 155 mm:n sirpalekranaatin sirpaleet ja panssarimiinan. Pääase K9 Thunderissa on 155 mm/52 kaliiperin kanuunahaupitsi, jonka kantama on 40 km. Lähtönopeus on noin 930 m/s BB-HE-ammuksella ja K676-lähtöpanoksella. K9 Thunderissa on konetehoa jopa 1 000 hevosvoiman verran. Lisäksi siinä on hydropneumaattinen jousitus Etelä-Korean vuoristoisiin maastoihin.
K9-panssarihaupitsi on kehitetty antamaan merkittävä tulivoiman lisäys Korean tasavallan joukoille. Väitetyllä kantamallaan 75 km se antaa nopeamman liikkuvuuden, pidemmän kantaman, korkeamman tulinopeuden ja lisää taistelukentällä selviytymisen kykyä, koska se on nopea aloittamaan ja poistumaan vaaravyöhykkeeltä. Shoot-and-scoot-tyyppisenä K9 on vähemmän altis joutumaan vihollisen vastatykistötoiminnan kohteeksi. Lisäksi se suojaa miehistöään kemikaalisilta, biologisilta, radioaktiivisilta ja ydinkäyttöisiltä (CBRN) aseilta.
Kesäkuussa 2016 Defense Acquisition Program Administration (DAPA) paljasti suunnitelleensa K9 Thundereihin jälkiasennettavaksi robottikäyttöisen tornin, jonka tarkoituksena on vähentää miehistö kahteen ihmishenkien säästämiseksi Pohjois-Korean yllättävissä hyökkäyksissä.
Yleiset ominaisuudet > MRSI

K9 Thundereissa on kyky ampua MRSI-tilassa ("multiple round simultaneous impact", monen laukauksen yhtäaikainen osuma). MRSI-tilassa K9 kykenee ampumaan kolme laukausta 15 sekunnissa, ja jokaisessa ammuksessa on hieman erilainen lentorata, jonka avulla ammukset osuvat maaliin samaan aikaan.
Yleiset ominaisuudet > K10-latausvaunu

K9 Thunderin alustalle on rakennettu erillinen latausvaunu, joka kykenee kuljettamaan peräti 104 ammusta kerrallaan, eli yli kahden vaunun ammustäytön verran. Latausprosessi K10:stä K9:ään on täysin automaattinen: ammusten siirto tapahtuu sitä varten tehtyä siltaa pitkin vaunusta toiseen K9 Thunderin takaosassa olevasta vastaanottoluukusta. Näin miehistön ei tarvitse vaarantaa itseään vaunun ammustilaa täyttäessään.